ออกแบบเว็บไซต์ของคุณ ลงมือสร้างเว็บไซต์ ทดสอบเว็บก่อนเปิดตัว ติดตามผลหลังเปิดตัว
แวะไปดูตามเว็บที่เขาออกแบบสวยๆ แล้วคิดพิจารณาดูว่าทำไมมันถึงออกมาดีได้ขนาดนั้น ส่วนใหญ่มักเป็นเพราะตัวเนื้อหา แหล่งที่มา ลิงค์ต่างๆ และหน้าเว็บที่ถูกจัดวางให้อ่านง่ายสบายตา ถ้าอยากเรียนรู้วิธีออกแบบเว็บไซต์ที่ดี ให้ศึกษาจากเว็บต่างๆ ที่เข้ากับแนวทางที่คุณอยากทำ ว่าเขาจัดวางเนื้อหาข้อมูลต่างๆ ยังไง  ไม่ต้องหรูหราอลังการ เอาให้เรียบง่ายแต่สวยงามตามสไตล์และความสามารถของคุณ แต่จำไว้ว่าอ่านง่ายใช้คล่องนี่แหละหัวใจสำคัญ ถ้าข้อมูลไหนไม่ได้แสดงให้เห็นชัดเจน ก็ต้องทำลิงค์ให้ไปยังข้อมูลนั้นได้สะดวกๆ บอกเลยว่าหน้าเว็บเรียบง่าย แบบน้อยแต่มาก นี่แหละสุดยอด ถ้าพอมีแนวทางแล้วว่าอยากทำเว็บเกี่ยวกับอะไร ก็ให้ข้ามข้อนี้ไปได้เลย แต่ถ้ายังเบลอๆ เราก็มีตัวช่วยให้คุณตัดสินใจง่ายขึ้น อย่างแรกก็คือคุณต้องเข้าใจก่อนว่าในโลกออนไลน์ยุคนี้มีคนเยอะแยะมากมายเป็นพันล้านคน และคนส่วนมากต่างก็มีเว็บไซต์เป็นของตัวเองด้วยกันทั้งนั้น ถ้ามัวแต่มานั่งคิดหาอะไรใหม่ๆ ที่คนเขายังไม่เคยทำกัน เป็นไปได้มากว่าสุดท้ายคุณจะไม่ได้ลงมือทำจริงๆ ซะที  เวลาพูดถึง "อินเทอร์เน็ต" คุณคิดถึงอะไรเป็นอย่างแรก? ขายของออนไลน์? เพลง? ข่าว? สังคมออนไลน์? หรือเขียนบล็อก? อะไรที่คุณนึกออกเป็นอย่างแรก นั่นแหละจุดเริ่มต้นที่น่าสนใจ คุณอาจจะสร้างเว็บเพื่อวงโปรดของคุณโดยเฉพาะ แล้วมีห้องแชทไว้ให้แฟนคนอื่นๆ มาร่วมพูดคุยบอกเล่าเก้าสิบกัน หรือคุณอาจทำเว็บไว้ใช้กันเฉพาะในครอบครัว แต่ก็ต้องระวังหน่อย ในโลกออนไลน์มีคนมากหน้าหลายตา ข้อมูลส่วนตัวของคุณและครอบครัวอาจถูกเอาไปใช้ในทางที่ผิดหรือเป็นอันตรายต่อคุณเอง ถ้าจะทำเว็บแนวนี้แนะนำให้เข้ารหัสป้องกันไว้ก่อน ข้อมูลจะได้ไม่รั่วไหล แต่ถ้าคุณเป็นคอข่าว ไม่ชอบอ่านเนื้อหาที่กรองที่ย่อยมาให้แล้วจากพวกสื่อสายหลัก ก็ให้สร้างเว็บของตัวเองขึ้นมาซะเลย แล้วไปดึง feed ข่าวมาจากสำนักข่าวต่างๆ อย่าง Reuters, BBC, AP และอื่นๆ ตั้งตัวเป็นเว็บข่าวเฉพาะทางซะเลย (หรือก็คือทำตัวเป็นเหมือน "หนังสือพิมพ์" สมัยก่อนไง) จากนั้นก็ตะลุยอ่านแล้วเลือกข่าวมานำเสนอตามความเหมาะสมในสไตล์ของคุณ ถ้าคุณเป็นพวกนักเขียนหัวสร้างสรรค์ ก็น่าจะทำบล็อกไว้เขียนเรื่องตามใจชอบ ให้คนเข้ามาอ่านกันในแต่ละเดือน! การสร้างเว็บเป็นเรื่องที่ต้องทุ่มเทเวลาอยู่สักหน่อย ยังไม่รวมค่าใช้จ่ายต่างๆ จิปาถะ เพราะงั้นคุณต้องกำหนดเพดานให้ชัดทั้งสองอย่างก่อนลงมือทำ ที่ว่าวางแผนไม่ใช่ต้องอลังการงานสร้าง เตรียมข้อมูลลง spreadsheet หรือทำแผนภาพนำเสนอให้วุ่นวาย แต่อย่างน้อยคุณต้องเห็นภาพก่อน ว่าทำเว็บนี้เพื่ออะไร ทั้งสำหรับคนที่เขาแวะมาเยี่ยมชมและตัวคุณเอง ในเว็บคุณจะมีเนื้อหาอะไรบ้าง แล้วหน้าตาเว็บอยากให้ออกมาเป็นแนวไหน เนื้อหาที่ว่าก็มีด้วยกันมากมายหลายประเภท แต่ละอย่างก็มีเรื่องที่ต้องคิดหาต่างกันไป คุณต้องรู้ก่อนว่าอะไรเหมาะกับเว็บไซต์และสไตล์ของคุณ เหล่านี้ที่ว่ามาก็คือ   ร้านค้า ถ้าจะทำเว็บไว้ขายของ ก็ต้องคิดว่าจะนำเสนอสินค้ายังไง ถ้าจะขายไม่มากมาย ก็ไปสมัครเปิดร้านกับเว็บสำเร็จที่เขาจัดเตรียมทุกอย่างไว้ให้แล้วจะดีกว่า อย่างพวก Weloveshopping, lnwshop หรือ PantipMarket ที่ระบบเสถียรและเปิดมานานแล้ว จะได้ง่ายต่อการลงขายและตั้งราคา  สื่อต่างๆ อยากลงคลิป? ลงเพลง? แล้วอยากอัพไฟล์ต่างๆ ไว้ในเว็บตัวเองหรืออยากไปฝากไฟล์ที่เว็บอื่น? Youtube ไม่ก็ SoundCloud นี่แหละเว็บสำหรับลงคลิปลงเพลงที่น่าเอาอย่าง แต่ถ้าจะทำเว็บแนวนี้ก็ต้องออกแบบดีๆ ให้นำเสนอไฟล์พวกนี้ออกมาได้ลื่นไหลน่าสนใจ  รูปภาพ คุณชอบถ่ายรูป? หรือมาแนวอาร์ทๆ? ถ้าอยากนำเสนอผลงานของตัวเองผ่านเว็บไซต์ ก็ต้องใช้ฟอร์แมตที่ป้องกันการขโมยผลงานไปใช้ได้ ขนาดรูปอย่าใหญ่จนเกินไป หรือซ่อนไว้หลัง Flash code คนเขาจะได้ไม่มาแอบเซฟไปง่ายๆ  Widget ต่างๆ หรือก็คือโปรแกรมยิบย่อยที่ใช้ในเว็บไซต์ อย่างไว้ใช้เก็บข้อมูลจำนวนคนเข้าชม หรือคนที่แวะมาเขาสนใจอะไรเป็นพิเศษ และเขามาจากประเทศไหนกันบ้าง เป็นต้น widget นั้นมีสารพัด กระทั่งสำหรับนัดวัน ปฏิทิน และอื่นๆ ให้ลองหาอะไรที่เหมาะสำหรับเว็บของคุณ (แต่ต้องใช้ widget จากแหล่งที่น่าเชื่อถือเท่านั้นนะ)  ข้อมูลสำหรับติดต่อ อยากใส่ข้อมูลสำหรับติดต่อคุณไว้ในเว็บด้วยไหม? แต่เพื่อความปลอดภัย ต้องระวังให้มากเวลาเปิดเผยข้อมูลพวกนี้ ห้ามใส่ที่อยู่หรือเบอร์บ้านเด็ดขาด เพราะคนเขาอาจใช้ขโมยตัวตนคุณได้ น่าจะสมัครใช้ตู้ปณ. หรือสมัครอีเมลใหม่สำหรับให้คนติดต่อโดยเฉพาะจะดีกว่า ในกรณีที่คุณไม่มีที่อยู่บริษัท ใครๆ ก็รู้ว่าเข้าเว็บแล้วต้องเจอ home page เป็นหน้าแรก หน้านี้แหละคือสิ่งแรกที่คนจะเห็นทันทีที่เข้าเว็บ www.ชื่อเว็บของคุณ.com แต่หลังจากนั้นเขาจะไปที่ไหนต่อล่ะ? ลองหยุดคิดพิจารณาดูสักหน่อย ว่าอยากให้คนเขาทำอะไร รู้สึกยังไง ตอนเข้ามาในเว็บของคุณ เวลาทำปุ่มหรือลิงค์ไปยังส่วนต่างๆ ของเว็บไซต์จะได้ลื่นไหลไม่สะดุด สมัยนี้คนนิยมท่องเว็บด้วยสมาร์ทโฟนและแท็บเล็ตด้วยกันทั้งนั้น คิดจะทำเว็บก็ต้องรองรับในส่วนนี้ด้วย ถ้าคุณมองการณ์ไกล อยากให้เว็บอยู่ไปได้นานๆ โดยเฉพาะมียอดวิวสูงๆ ก็ต้องรู้จักทำเว็บไว้หลายเวอร์ชั่นให้รองรับอุปกรณ์ได้หลายๆ แบบ ไม่ก็ต้องออกแบบหน้าเว็บให้ปรับแต่งได้สะดวกในภายหลัง พอมีไอเดียกับโครงสร้างเว็บคร่าวๆ แล้ว ขั้นต่อไปก็คือคิดว่าจะสร้างเว็บได้ยังไง บอกเลยว่ามีตัวเลือกเยอะจนคุณตาลายแน่ แถมมีสารพัดแอพที่อวดอ้างว่าตัวเองนั้น 'สุดยอด' หรือคุณอาจได้ยินมาว่าจะสร้างเว็บ "ต้องมี" นู่นนี่นั่น แต่เอาจริงๆ ก็มีอุปกรณ์แค่ไม่กี่ตัวหรอกที่เจ๋งจริง ให้เลือกมาสักตัวที่เหมาะกับคุณและเว็บของคุณมากที่สุด นี่แหละ เรื่องแรก ที่คุณต้องตัดสินใจ ถ้ามีแอพสร้างเว็บอย่าง Adobe Dreamweaver แล้ว จะสร้างเองทุกอย่างก็ไม่ใช่เรื่องยาก อาจจะต้องเขียนโค้ดเองบ้างนิดหน่อย แต่อย่าเพิ่งถอดใจ! พูดถึงภาษา HTML แล้วฟังดูยากก็จริง แต่ให้คิดซะว่าเหมือนอ่านสามก๊ก ตอนแรกก็งงๆ มึนๆ แต่พอเข้าใจปุ๊บก็สนุกยาวเลย  ข้อดี: โปรแกรมออกแบบเว็บไซต์ช่วยเปลี่ยนการสร้างเว็บให้เป็นเรื่องง่าย โดยคุณสามารถคลิกลากวางรูป ปุ่มต่างๆ คลิป และอะไรอีกสารพัดได้เลย แทบจะไม่ต้องแตะ HTML เลยด้วยซ้ำ โปรแกรมสร้างเว็บพวกนี้ทำได้กระทั่งให้คุณเลือกสร้างเว็บสำหรับเปิดในสมาร์ทโฟนหรือแท็บเล็ตโดยเฉพาะ ถ้าคิดจะทำเว็บง่ายๆ อย่างเว็บส่วนตัว ให้เลือกวิธีนี้จะดีที่สุด ข้อเสีย: ต้องศึกษาสักพัก ไม่ใช่อยู่ๆ ก็โดดมาทำได้เลย และถึงจะบอกว่าแทบไม่ต้องใช้ HTML แต่ก็ไม่ใช่ว่าไก่กามาจากไหนก็ใช้เป็นทันที ถ้ารู้ตัวว่าใจร้อน คงต้องเปลี่ยนไปใช้วิธีอื่นแทน ที่สำคัญคือถ้าคุณไม่ใช่คนมีหัวด้านออกแบบกราฟฟิกเท่าไหร่ กลัวว่าเว็บคุณจะออกมา บาดตา ได้นี่สิ แก้ได้ง่ายๆ ด้วยการใช้เทมเพลตฟรีที่มีให้เลือกมากมายในโปรแกรมนั่นแหละ หรือจะไปหาจากในเน็ตก็ได้ แต่อย่าให้เลอะเทอะเกินเลย ดูงบดูแพลนที่ตัวเองวางไว้ด้วย! พบกับ ทางเลือกต่อมา ของคุณ WordPress นี่แหละหนึ่งในวิธีใช้สร้างเว็บที่ดีที่สุด ใช้สร้างได้ทั้งหน้าเว็บและบล็อกโพสต์แบบทันใจและง่ายดาย แถมยังตั้งค่าเมนูต่างๆ เปิดใช้และจัดการคอมเม้นท์ของผู้เยี่ยมชมได้ พร้อมธีมและปลั๊กอินอีกเป็นพันๆ ให้เลือกสรรกันแบบฟรีๆ Drupal กับ Joomla ก็เป็นอีก 2 ทางเลือกที่น่าลอง ถ้าใช้ CMS แล้ว คุณสามารถจัดการเว็บไซต์ตัวเองได้จากทุกที่ (ทั่วโลก) แต่ต้องต่อเน็ตได้นะ  ข้อดี: ใช้ง่ายมากถึงมากที่สุด ติดตั้งก็ง่ายแค่คลิกเดียว แต่มาพร้อมตัวเลือกมากมายสำหรับมือใหม่หัดสร้างเว็บ (แต่ก็ปรับแต่งแบบลงลึกได้ด้วย สำหรับคนที่เชี่ยวชาญ) ข้อเสีย: บางธีมก็ใช้ไม่ได้ ต้องเสียเงินก่อน หรือก็คือ ทางเลือกที่สาม ของคุณ ถ้าคิดดีแล้วว่าจะสร้างทุกอย่างขึ้นมาเอง ก็ต้องหัดใช้ HTML กับ CSS ให้คล่องเข้าไว้ มันก็มีวิธีฝึกฝนสกิล HTML อยู่ จะได้เพิ่ม feature ต่างๆ พร้อมรายละเอียดให้เว็บไซต์ของคุณได้ ถ้าคุณจะสร้างเว็บแบบจริงจังเลย ก็ให้ใช้อุปกรณ์ข้างล่าง ซึ่งเหมาะกับเว็บไซต์ทางธุรกิจ  CSS หรือก็คือ "Cascading Style Sheets" ให้อิสระคุณในการปรับแต่ง HTML จะเปลี่ยน font, header, color scheme หรืออะไรก็ง่าย ทำได้ในที่เดียว แถมเปลี่ยนแล้วก็มีผลทันทีทั้งเว็บ สะดวกรวดเร็ว XHTML เป็นภาษาที่ใช้ในการเขียนเว็บ ตามมาตรฐาน W3C คล้ายกันสุดๆ กับ HTML แต่จะมีกฎเกณฑ์ในการแสดงข้อมูลมากกว่า หลักๆ ก็คือจะแตกต่างเรื่องวิธีเขียนโค้ดนี่ล่ะ HTML5 นี่แหละสำคัญ ถือเป็นฉบับปรับปรุงเวอร์ชั่น 5 ของ HTML ซึ่งจะมาแทนที่เวอร์ชั่นปัจจุบันของ HTML (HTML4) ในที่สุด รวมถึง XHTML ด้วย รู้จักศึกษาสคริปต์ฝั่ง client อย่าง JavaScript. จะได้สร้างเสริมด้าน interactive ให้เว็บของคุณ เช่น ชาร์ท แผนที่ และอื่นๆ ศึกษาสคริปต์ฝั่ง server ด้วย. PHP, ASP กับ JavaScript หรือ VB Script ไม่ก็ Python นี่แหละไว้แปลงโฉมหน้าของเว็บคุณ แถมใช้แก้ไขหรือสร้างเว็บบอร์ดได้ด้วย นอกจากนี้ยังใช้เก็บข้อมูลคนที่แวะมาเยี่ยมชม พวก username การตั้งค่า และสินค้าที่เขาเคยหยิบลง "ตะกร้า" ในกรณีที่คุณทำเว็บขายของ AJAX (Asynchronous JavaScript and XML) ถือเป็นเทคนิคการใช้สคริปต์ของเบราว์เซอร์ผนวกกันกับสคริปต์ฝั่ง server เพื่อสร้างหน้าเว็บที่เรียกข้อมูลใหม่ๆ จาก server ได้โดยไม่ต้องรีเฟรชหน้า แบบนี้คนที่ใช้เว็บของคุณจะได้ไม่ต้องนั่งรอ สะดวกรวดเร็วประทับใจ แต่ก็กิน bandwidth อยู่ไม่น้อย สำหรับเว็บที่คนต้องเข้าชมเยอะแน่ๆ หรือเว็บพวกขายของออนไลน์ ถือเป็นตัวเลือกที่ดีมากๆ แล้วเราก็มาถึง ทางเลือกสุดท้าย สำหรับคุณ ถ้าไม่พร้อมออกแบบเว็บของตัวเองจริงๆ หรือไม่ไหวกับพวกโค้ดต่างๆ นานา โดยเฉพาะถ้าอยากสร้างเว็บที่ขั้นสูงหน่อย การขอความช่วยเหลือจากคนที่เขาเชี่ยวชาญจริงๆ คงดีที่สุด ก่อนจะตัดสินใจจ้างใคร ให้ขอดูพอร์ตงานที่ผ่านมาของเขาก่อน ว่าจบจากไหน ทำอะไรมาบ้าง ใช่แนวเดียวกับที่คุณสนใจไหม พิจารณาเอาตามความเหมาะสมเลย ถ้ามีงบจำกัด ก็ต้องซิกแซกหาวิธีซื้อ domain name ถูกๆ แทน ให้ใช้ domain name ที่จำง่ายสะกดง่าย ถ้าลงท้ายด้วย .com จะเรียกคนได้มากกว่า แต่ส่วนใหญ่อันไหนที่สั้นกระชับจำง่ายก็มักจะมีคนจับจองกันไปหมดแล้ว เราเชื่อว่าคุณสร้างสรรค์ได้อีก!  ลองเข้าไปดูในเว็บ GoDaddy, DotSiam หรือ SiamDomain พวกนี้ แล้วหาชื่อที่เหมาะสุดๆ กับเว็บของคุณ Wordpress เองก็มี feature ที่ให้คุณพ่วงชื่อคิดเองไว้ในที่อยู่เว็บของเขาได้ อย่าง ชื่อเว็บของคุณ.wordpress.com แล้วถ้าบังเอิญชื่อที่คุณใส่ไป ยังว่างพร้อมใช้แบบ .com ได้ เขาก็จะแจ้งให้คุณรู้ทันทีตอน sign up นั่นแหละ คุณซื้อได้เลย ถ้า domain name ไหนเป็นแบบ "parked" หรือพร้อมขายในเว็บ แต่พวกชื่อที่มีอยู่แล้วแบบนี้ให้คุณไปปรึกษาผู้เชี่ยวชาญด้านกฎหมายและการเงินก่อนจะดีกว่า โดยเฉพาะพวก domain name แพงๆ น่ะ ก่อนจะเปิดตัวก็ต้องทดสอบเว็บของคุณกันก่อนว่าทำงานได้ครบถ้วนสมบูรณ์ โปรแกรมออกแบบเว็บไซต์ส่วนใหญ่มีวิธีให้คุณทดสอบเว็บของตัวเองได้โดยยังไม่ต้องออนไลน์ ระหว่างนี้ให้มองหาพวก tag ที่ขาดหายไป ลิงค์ที่เสีย เช็คฟังก์ชั่นการค้นหาของ search engine แล้วก็ตำหนิต่างๆ ในหน้าตาของเว็บไซต์ บอกเลยว่าทั้งหมดทั้งมวลนี้แหละตัวตัดสินว่าคนจะเข้าเว็บของคุณมากหรือน้อย และสินค้าที่ลงไว้จะขายได้หรือไม่ได้ คุณอาจจะส่งโครงสร้างเว็บแบบเต็มๆ ไปที่ search engine อย่าง Google เผื่อไว้ด้วยก็ได้ พอทุกอย่างเสร็จสิ้น ก็ถึงเวลาลองใช้ดูจริงๆ แล้ว ขอให้เพื่อนฝูงพี่น้องทั้งหลายมาช่วยใช้กันดูเลย บอกด้วยว่าให้ลอง "แก้ไข profile ดูหน่อย" หรือลอง "ซื้อเสื้อหนาวขนอัลปาก้าจากหน้าสินค้าลดราคา" ดูซิ จากนั้นก็นั่งสังเกตการณ์ ไม่ต้องไปยุ่งอะไรเขา แล้วจะเห็นเองว่ายังต้องแก้ตรงไหนบ้าง หรือปรับฟังก์ชั่นไหนให้ใช้ง่ายขึ้น ไม่งั้นก็ให้ใช้เว็บอย่าง zurb.com ลองใช้เว็บของคุณดู โดยกำหนดคุณสมบัติต่างๆ ของผู้เข้าชมได้ ตั้งแต่ปี 2014 เป็นต้นมา เรื่องแพลตฟอร์มนี่แหละสำคัญที่สุด เพราะเว็บต้องใช้ผ่านสมาร์ทโฟนและแท็บเล็ตได้ด้วย ห้ามจำกัดอยู่แค่ในคอม ตรงไหนที่ดูใช้ยากหรือไม่ลื่นไหล ให้รีบจดไว้อย่าให้พลาด . เลือกเว็บโฮสต์แล้วอัพโหลดเว็บคุณเลย web host ของคุณอาจจะมีฟีเจอร์ FTP หรือจะไปดาวน์โหลดโปรแกรม FTP อย่าง FileZilla หรือ CyberDuck มาใช้เองก็ได้ แต่ถ้าคุณพึ่งมืออาชีพให้ช่วยสร้างเว็บ ก็หมดปัญหาเรื่องนี้ไป (แต่ก็ควรสอบถามเขาไว้บ้างให้พอเข้าใจหลักการทำงาน) มีหลายวิธีด้วยกันที่คุณสามารถ host เว็บได้ฟรีๆ ถ้าทำเว็บเพื่อการค้า หาให้เจอว่าอะไรที่เป็นตัวทำเงิน? ไอเดียไหนที่จะไปได้สุด? ไอเดียไหนสนุกน่าเล่น? อย่าลืมว่าสร้างเว็บแล้วคุณต้องอยู่กับมันไปตลอด เพราะงั้นก็ต้องเลือกทำในสิ่งที่คุณชอบเข้าขั้นหลงใหล (แต่ต้องออกดอกออกผล และไม่เกินความสามารถของคุณด้วยนะ) คุณอาจจะสร้างเว็บเอาสนุก หรือทำเพื่อการค้า ไม่ก็ทั้งสองอย่าง แต่ต้องรู้ความคาดหวังของตัวเองก่อน จะได้ง่ายต่อการออกแบบและติดตาม ผลลัพธ์ที่ออกมาก็จะได้ดีๆ ด้วย เว็บไซต์ที่เน้นเนื้อหานั้นลงทุนน้อยกว่าแต่ก็คู่แข่งเต็มไปหมด เพราะไม่ต้องมีอะไรมากก็เปิดเว็บได้แล้ว จะทำเงินจากเว็บประเภทนี้ได้เนื้อหาคุณต้องแน่น แล้วหารายได้จากจำนวนคนเข้าชมเยอะๆ ผ่านการโฆษณา อย่าง Google AdSense เป็นต้น จะใช้ AdSense ให้ได้ประโยชน์สูงสุด คุณต้องเขียนเนื้อหาให้ตรงจุดและน่าสนใจ คนจะได้หลั่งไหลมาที่เว็บคุณ ให้ใช้ keyword แบบเฉพาะเจาะจง เหมือนเวลาที่คนเขาใช้คำค้นหากัน แต่อย่ามุ่งเน้นดึงคนเข้าเว็บหาโฆษณาอย่างเดียวจนปล่อยให้เนื้อหาเน่า เดี๋ยวคนเขาจะพาลหนีไปเว็บอื่นกันหมด เว็บขายของออนไลน์ต้องหมั่นปรับปรุงให้น่าสนใจและทันสมัยอยู่เสมอ เรื่องการส่งของ การขาย ภาษี ระบบ SSL การอัพเดทสต็อกสินค้า และอื่นๆ คุณต้องแม่นพอๆ กับคนที่เขามีหน้าร้านจริงๆ การขายของออนไลน์สำคัญมากว่าต้องตอบกลับและจัดการกับปัญหาของลูกค้าแบบรวดเร็วทันใจ หลายบริษัทถึงกับมีบริการทางโทรศัพท์ ถ้าคิดจะทำในส่วนนี้ก็คงต้องจ้างคนแบบ outsource แทน ถ้าเน้นทำเว็บหารายได้เป็นหลัก จะลองขายสินค้าของคนอื่นดูก็ได้ ผ่านระบบ affiliate หรือตัวแทน เป็นการสร้างรายได้โดยไม่ต้องลงทุนซื้อสินค้าเอง แถมไม่ต้องห่วงเรื่องจัดส่งอีกต่างหาก คุณทำเว็บเพื่อคนกลุ่มไหน? ต้องมีการศึกษาตลาดก่อนให้รู้จักกลุ่มลูกค้าแบบทะลุปรุโปร่ง สิ่งสำคัญที่ควรรู้ก็เช่น เป็นคนอาชีพไหน? อายุเท่าไหร่? สนใจอะไรเป็นพิเศษ? รู้แล้วคุณก็นำข้อมูลเหล่านี้ไปพัฒนาเว็บไซต์ให้เจาะกลุ่มเป้าหมายได้ตรงจุดยิ่งขึ้น แต่ต้องระวังอย่าเผลอเน้นแต่กลุ่มใดกลุ่มหนึ่งมากเกินไป ต้องคอยติดตามเทรนด์หาลูกค้ากลุ่มใหม่ๆ แล้วเพิ่มเติมให้ตรงตามความสนใจของพวกเขา เพื่อเปิดโอกาสที่กว้างกว่าให้ตัวเอง จะได้รู้ว่าคนนิยมใช้คำไหนค้นหา เกี่ยวข้องกับเนื้อหาในเว็บไซต์ของคุณไหม เป็นประโยชน์มากเวลาจะขยายตลาดไปยังลูกค้ากลุ่มใหม่ๆ พยายามใส่ keyword ที่กำลังเป็นที่นิยมพวกนี้ลงในเนื้อหาของเว็บคุณด้วย จะได้ติดอันดับต้นๆ ในผลลัพธ์ของ search engine ทาง Google มีอุปกรณ์ประเภทนี้อยู่ (เช่น google.com/trends/ กับ google.com/insights/search/#) ไม่ก็ของ Overture หรือค่ายอื่นๆ ที่จะช่วยให้คุณเจาะลึกเรื่อง keyword ได้ง่ายขึ้น  พยายามใช้ keyword พวกนั้นให้ทั่วๆ เนื้อหาของเว็บ แต่อย่าเยอะจนลดคุณภาพ สร้างหน้าเว็บให้หาเจอง่ายๆ ใน search engine จะได้ช่วยเพิ่มยอดวิว ซึ่งจริงๆ แล้วก็สำคัญกว่าหน้าตาเว็บไซต์ซะอีก เพราะจะมีประโยชน์อะไรถ้าทำเว็บซะสวยแต่ไม่มีใครเข้ามาเห็น พอเว็บคุณออนไลน์แล้ว ก็ต้องอยากให้คนเข้ามาดูเยอะๆ ใช่ไหมล่ะ เพราะงั้นก็รีบป่าวประกาศเร็ว!  ส่งเว็บคุณไปตาม search engine ดังๆ มีเว็บที่ให้บริการเรื่องพวกนี้อยู่ หรือจะทำเองก็ได้ บอกพี่น้องผองเพื่อน หมั่น Tweet ถึงเว็บคุณบ่อยๆ! อัพสเตตัสใน Facebook ด้วย แล้วก็โพสต์รูปใน Flickr และอย่าลืมใส่ไว้ในหน้า LinkedIn ของคุณ พูดง่ายๆ คือยิ่งเยอะยิ่งดี เพราะพอคนตามลิงค์มาที่เว็บคุณเมื่อไหร่ ก็ได้ยอดวิวมากขึ้นเท่านั้น พ่วงอีเมลคุณไว้กับ domain ด้วย พยายามหาเว็บพันธมิตร (คู่แข่งน่ะตัดไปเลย) แล้วแลกลิงค์กันหรือผลัดกันเขียนถึงอีกฝ่ายในเว็บตัวเอง โปรโมทตามบล็อกหรือเว็บบอร์ด แล้วอย่าลืมใส่ URL ของเว็บไว้ในลายเซ็นด้วย ลงบทความแฝงโฆษณา ให้เขียนเรื่องที่เอื้อต่อการค้นหา แล้วโพสต์ไปตามเว็บอื่นๆ ก็พอช่วยเป็นเหมือนลิงค์ให้คนตามกลับมาที่เว็บคุณได้ อาจทำให้อันดับในผลการค้นหาของคุณพุ่งสูงขึ้น แต่ต้องคอยติดตามการอัพเดทของ search engine ที่ส่งผลต่อ SEO เสมอ อย่าให้ลดประสิทธิภาพหรือทำเว็บเราอันดับต่ำลง สำคัญมากว่าต้องฟังความคิดเห็นของลูกค้าและผู้อ่านอยู่เสมอ อะไรที่ดีก็ทำต่อไป อันไหนแย่ก็ต้องรีบปรับปรุง  พวกความเห็นติเพื่อก่อนี่มีประโยชน์มากๆ สมาชิกของวงคนอื่นๆ พวกแฟนเพลง และเพื่อนๆ อาจมีไอเดียดีๆ ที่ใช้ได้ผลก็ได้ เสียงของตลาดและกลุ่มเป้าหมายคือหัวใจสำคัญ ไม่ว่าจะเป็นความต้องการ คำติ หรือสถานการณ์ต่างๆ พยายามเก็บเอาไปพัฒนาให้ใช้งานได้สะดวกแต่มีคุณภาพยิ่งกว่าเดิม
หาแรงบันดาลใจ. เลือกหัวข้อที่ใช่ ตัดสินใจให้ชัด. วางแผนดีมีชัยไปกว่าครึ่ง. สรรหาแต่ละองค์ประกอบ. วางโครงสร้างเว็บไซต์. พร้อมรับทุกอุปกรณ์และสถานการณ์. เลือกวิธีการหรืออุปกรณ์ที่จะใช้สร้างเว็บ. สร้างเองเถอะ จะได้ถูกใจ. ใช้ content management system (CMS) หรือระบบจัดการเนื้อหา. สร้างเว็บขึ้นมาเองทั้งหมด. จ้างมืออาชีพสร้างเว็บให้เลย. ลงทะเบียนใช้ domain name. ตรวจสอบเว็บไซต์ของคุณ. ทดสอบการใช้งาน. ได้เวลาเปิดตัว! คอนเซ็ปต์ต้องชัดเจน. ตั้งเป้าหมาย แล้วไปให้ถึง. ไม่กลัวจะมีคู่แข่ง. ทำอะไรต้องพร้อมรับผิดชอบ. รู้จักตลาดและกลุ่มเป้าหมาย. ศึกษาเรื่อง keyword. โฆษณาไว้อย่าปล่อยให้เงียบ. อย่าทิ้งคุณภาพเนื้อหาและบริการ.
https://www.wikihow.com/Make-a-Website https://www.wikihow.com/Make-a-Website https://www.wikihow.com/Make-a-Website https://www.wikihow.com/Make-a-Website
Designing Your Website Building Your Website Test Driving Your Website and Going Live Website Considerations